User:Szampo/Sandbox

A Workania.hu magyarországi állásportál, amely 2006 augusztusa óta működik. Üzemeltetője Közép-Európa egyik legnagyobb állásportál-szolgáltató vállalkozása. Az álláskeresők számára lehetőséget nyújt az állásajánlatok adatbázisában való keresésre, valamint önéletrajz felcsatolására. Az állást kínáló cégek számára elsődlegesen hirdetési lehetőségeket nyújt. Szolgáltatásai közé tartozik továbbá a munkaerőpiaci információk közlése, illetve az online álláskeresési tanácsadás is.

Története
A Workania.hu állásportál 2006. augusztus 1-én kezdte meg működését. Elindítója és jelenlegi működtetője a szlovák Profesia s.r.o., amely 2005 óta a magyarországi Lapcom Kft. leányvállalata. A Lapcom az angliai Daily Mail and General Trust plc (DMGT) médiacsoport tagja. A Workania.hu két testvérportállal rendelkezik: az 1997 óta működő Profesia.sk, amely Szlovákiában piacvezető az online álláskeresés piacán, illetve a csehországi Profesia.cz állásportál. A három weboldal közös központja Pozsony városában található.

A Workania működésének első évében ingyenesen nyújtotta szolgáltatásait a hirdető cégek számára. Az álláskeresők számára azonban továbbra is ingyenes maradt. 2008 szeptemberében a Workania.hu weboldal jelentős megújuláson esett át. A redizájnnak köszönhetően az új arculattal rendelkező oldal felhasználóbarátabb és informatívabb lett. 2008 októberében a Workania.hu napi 20 ezres látogatottsággal rendelkezett.

Vízió
Célunk, hogy minőségileg különbözzünk a hasonló projektektől. A minőség a Workania értelmezésében elsősorban szavahihetőséget és megbízhatóságot jelent, nem csak műszaki értelemben. Munkánkkal szerettük volna elérni közös jövőképünket: „A legjobb választ adni a munkával kapcsolatos kérdésekre."

Merces fizetési felmérés
2007 októberében elindult a Workania égisze alatt futó online anonim fizetési felmérés, a Merces weboldal, ahol bárki összehasonlíthatja bérét az ugyanolyan pozícióban dolgozó más alkalmazottakéval, illetve megnézheti, hogy az egyes pozíciókon belül mekkora a várható átlagfizetés.

Karrier tanácsadás
2008 szeptemberében indult el új szolgáltatásként a Karrier tanácsadás a Workania.hu oldalon (www.info.workania.hu).

Let's Work! Álláskalauz
Szintén 2008 szeptemberében jelent meg a Workania nyomtatott kiadványa Let’s Work! Álláskalauz címen, amely munkaerőpiaci információkkal és tanácsokkal szolgál a dolgozók, a frissdiplomások, a munkanélküliek vagy a váltani kívánók számára. A cég 2008 decemberében indította el a www.letswork.hu weboldalat.